Diari Oficial de la Generalitat Valenciana


Sumari del DOGV 9988, del 20-11-2024 (2024/11043)

RESOLUCIÓ de 6 de novembre de 2024, per la qual es procedeix a la reobertura d'una línia de subvenció existent en l’exercici 2021 en l’annex de transferències corrents del programa pressupostari 761A00, Ordenació i promoció comercial i artesana, del pressupost 2024, per a satisfer obligacions degudament adquirides en exercicis anteriors (expedient 11.012/24).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9988

Data del DOGV
:   20-11-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/11691

CVE
:   TXFI-X-0041-77376

Data del document
:   06-11-2024

Organisme emissor
:   Conselleria d'Innovació, Indústria, Comerç i Turisme

Tipus de document
:   Resolució

La Direcció General de Comerç, Artesania i Consum precisa la reobertura en el pressupost actualment vigent d’una línia de subvenció de l’annex de transferències corrents del programa pressupostari 761.10, Ordenació i promoció comercial i artesana, que existia en l’exercici 2021, amb l’objectiu de poder satisfer obligacions degudament adquirides en exercicis anteriors, d’acord amb allò que estableix l’article 39.5 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.

D’una banda, es precisa atendre obligacions econòmiques en la línia S1035, «Ajudes a l’artesania vinculada al món de la festa. Covid-19» (actual línia S0199 en NEFIS), creada en 2021 per a donar cobertura a les ajudes urgents en matèria d’artesania a conseqüència de la covid-19, regulades pel Decret llei 3/2021, de 12 de febrer (DOGV 9022, de 17 de febrer). La referida obligació deriva del fet que ha sigut dictada sentència judicial ferma per la Sala Contenciosa Administrativa, Secció Quarta, del Tribunal Superior de Justícia de la Comunitat Valenciana, per la qual ha estat estimat el recurs contenciós administratiu interposat en el seu dia per María Teresa Ávila Ribero, contra la Resolució d’11 d’agost de 2021, de la directora general de Comerç, Artesania i Consum, per la qual es va arxivar la sol·licitud presentada per la persona interessada en data 10 de març de 2021 en el marc de l’abans citada convocatòria d’ajudes en matèria d’artesania. El compliment de la referida sentència obliga a l’eventual concessió d’una ajuda a la persona beneficiària, per import de 7.000 euros.

Com a font finançadora dels mencionats crèdits, la Direcció General de Comerç, Artesania i Consum proposa un ajust en l’annex de transferències corrents del programa 761A00, Ordenació i promoció comercial i artesana, pel mateix import, a partir de la minoració de crèdits en situació de disponibilitat de la línia de subvenció genèrica del mateix capítol i programa S0366, Accions de millora de la qualitat en el comerç, emprenedoria i continuïtat empresarial, atesa la no afectació dels referits crèdits a la concessió d’ajudes en la convocatòria anticipada d’ajudes en matèria de comerç, consum i artesania per a l’exercici 2024, regulada per Resolució de 28 de desembre de 2023, de la directora general de Comerç, Artesania i Consum (DOGV 9760, de 5 de gener).

Vist l'informe elaborat pel Servei de Gestió Econòmica i Pressupostària relatiu a l'expedient de modificació de crèdit núm. exp. 11.012/24, de reobertura d’una línia de subvenció en l’annex de transferències corrents del programa 761A00, Ordenació i promoció comercial i artesana, per a satisfer obligacions pendents degudament adquirides d'exercicis anteriors.

Vist l’informe favorable emés per la Intervenció delegada en la Conselleria d’Innovació, Indústria, Comerç i Turisme en relació al present expedient de modificació de crèdits.

D'acord amb els fets anteriorment exposats i en virtut del que disposen els articles 39.5, 44 i 49 de la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions, l’article 27.2 del Decret 77/2019, de 7 de juny, del Consell, pel qual es regula el procediment de gestió del pressupost de la Generalitat Valenciana, i els articles 21 i 25.1.c) de la Llei 8/2023, de 27 de desembre, de pressupostos de la Generalitat per a l'exercici 2024,

RESOLC

Autoritzar l’aprovació d’una modificació pressupostària consistent en un ajust en l’annex de transferències corrents del programa pressupostari 761A00, Ordenació i promoció comercial i artesana, per import de 7.000,00 euros, orientat a la reobertura en el pressupost de l’exercici 2024 d’una línia de subvenció existent en el pressupost 2021 amb la finalitat de satisfer obligacions pendents degudament adquirides en exercicis anteriors i que implica:

*Primer*

Una minoració de crèdits en la línia de subvenció de l’annex de transferències corrents del programa 761A00 que s’assenyala a continuació i pel següent import:

|  |  |  |
| --- | --- | --- |
| *Capítol* | *Línia (codi i denominació)* | *Import minoració (euros)* |
| IV | S0366 «Accions de millora de la qualitat en el comerç, emprenedoria i continuïtat empresarial» | -7.000,00. |

  

*Segon*

La reobertura en l’exercici 2024 de la línia de subvenció de l’exercici 2021 assenyalada a continuació en l’annex de transferències corrents del programa 761A00, amb les dotacions que s’hi indiquen:

(en euros)

|  |  |  |
| --- | --- | --- |
| CODI LÍNIA: S0199 (codi NEFIS, abans S1035) | DENOMINACIÓ LÍNIA: Ajudes a l'artesania vinculada al món de la festa. Covid-19 | Cap.: 4 |
| IMPORT: 7.000,00 | BENEFICIARIS PREVISTOS: artesans, artesanes i pimes artesanes | |
| MODE DE CONCESSIÓ  Concessió directa art. 168. 1.c)  PUBLICAR DADES: SÍ | DESCRIPCIÓ I FINALITAT: ajudes directes per a donar suport als artesans, artesanes i pimes artesanes vinculats amb el món de la festa, afectats per la Covid-19, per a reforçar la seua viabilitat econòmica i garantir la continuïtat d'aquestes empreses. | |
| APORTACIÓ GENERALITAT NO CONDICIONADA: 7.000,00  APORTACIÓ EXTERNA: ORIGEN:   IMPORT AP. COND. G.: 0,00  Total finançament afectat                                                               0,00 | | |

  
  

València, 6 de novembre de 2024

(p. d. Resolució 30.09.2024; DOGV 9951)

Elena Lumbreras Peláez

Sotssecretària